વર્ષ ૨૦૧૩માં શાહજહાપુરની ૧૬ વર્ષીય યુવતીએ આસારામ પર તેમના જોધપુર આશ્રમમાં બળાત્કાર ગુજારવાનો આક્ષેપ કર્યો હતો. દિલ્હીના કમલા માર્કેટ પોલીસ સ્ટેશનમાં આ કેસ દાખલ કરવામાં આવ્યા બાદ જોધપુર ટ્રાન્સફર કરવામાં આવ્યો હતો. ચુકાદાને લઇને દિલ્હીથી રાજસ્થાન સુધી એલર્ટની જાહેરાત કરવામાં આવી છે. કોઇપણ હિંસાના બનાવ ન બને તે માટે પગલા લેવામાં આવ્યા છે. બીજી બાજુ દિલ્હી અને એનસીઆરમાં આસારામના સમર્થકો મોટી સંખ્યામાં જમા થઇ રહ્યા છે અને તેમના દ્વારા કિર્તન અને પૂજા કરવામાં આવી રહી છે.